Tom Behnke (KF), 2008-04-21:
Det Konservative Folkeparti kan fuldt ud bakke op om lovforslaget.
Eller det sker måske i de værste tilfælde, at ofrene afgår ved døden, fordi man ikke stoppede og hjalp til.
Det er noget af det mest ubehagelige at tænke på, synes jeg, altså at nogen kan finde på alligevel at stikke af i en situation, hvor man måske er kommet til at være impliceret i et færdselsuheld.
Det handler om, at bilisterne påtager sig et ansvar, og at de også påtager sig et ansvar, når man bliver involveret i et færdselsuheld.
Det kan godt være, at man efter sådan et færdselsuheld sidder og tænker, at man har været et fjols.
Det kan også godt være, at man sidder og tænker: Hov, jeg har vist drukket for meget alkohol.
Det kunne også være, at det fik nogle konsekvenser.
Men det ændrer ikke på, at man, når man er kommet til at være impliceret i et færdselsuheld, må påtage sig det ansvar, der følger.
Man er havnet i suppedasen, og så må man tage ansvaret.
Så må man stoppe op, og man må i hvert fald gøre alt, hvad man kan, for at hjælpe de ofre, der er, sådan at deres tilstand ikke bliver forværret, og således, at de ikke måske endda afgår ved døden.
Når vi så taler om den her type sager, så har det for mig i hvert fald og fra konservativ side været noget bekymrende at se på, at standardstraffen for at stikke af fra et færdselsuheld er 1.000 kr.
Det synes vi simpelt hen er for lidt.
Det kan man sagtens gøre, men udgangspunktet fra konservativ side er, at der skal være en rimelig straf for det, man gør.
Derfor skal straffen også være meget slem.
Så enkelt er det, og det handler simpelt hen om at have en holdning til, hvilken straf der er i overensstemmelse med den gerning, der er begået.
Derfor er vi meget tilfredse med, at der nu bliver strammet op, og at strafudmålingerne bliver skærpet væsentligt.
Det er jo meget mere væsentligt end at diskutere strafferammer.
Det er den straf, man rent faktisk får.
Det er den, der skal være hårdere, og det er det, lovforslaget her slår fast, nemlig at det ikke skal være 1.000 kr. i bøde fremover, nej, fremover ryger man i fængsel, og så får man frakendt kørekortet.
Man kan holde derude en sen aften efter at have fået to glas rødvin for meget.
Måske er man kommet til at køre en ned og sidder og tænker: Ups, jeg er måske endda oven i købet spritbilist.
Hvis jeg stikker af nu, så skal jeg ikke af med en månedsløn som spritbilist.
Jeg skal ikke i fængsel.
Jeg får ikke frakendt kørekortet.
Jeg nøjes med en bøde på 1.000 kr.
Sådan er det jo i dag.
Det kunne måske godt foranledige nogle til at overveje, om ikke det var billigere og nemmere at stikke af.
Der er heldigvis ikke ret mange, der har den moral, det ved jeg godt, men der er nogle, der har sådan en moral, og det er jo dem, vi lovgiver for.
Det er jo ikke for bedsteborgeren, vi lovgiver.
Bedsteborgeren standser jo op og hjælper.
Dem behøver vi ikke lovgive for.
Vi lovgiver for dem, der har en skidt moral, og som ikke selv kan finde ud af det.
Dem må vi hjælpe på vej.
Vi tror altså på, at hvis man ved, at straffen faktisk er den samme, om man bliver, eller om man stikker af, så bliver folk i højere grad og hjælper og gør en indsats.
Så det handler altså både om ansvar og om rimelighed, og det handler også om balance i de straffe, vi tildeler, når folk overtræder de forskellige lovgivninger, vi har her i landet.
Konklusionen er, som jeg startede med: Der er fuld opbakning til lovforslaget fra konservativ side.